
Anexa nr. 2 la proiectul de hotărâre nr. 75 din 27.05.2026

NOTĂ DE FUNDAMENTARE
privind recalcularea și majorarea redevenței conform Art. 42 alin. 2 din Contractul de delegare nr. 10/3491/17.06.2024

I. Cadrul contractual și scopul notei
Prezenta notă justifică fundamentarea economică a modificării redevenței ca urmare a punerii în funcțiune a obiectivului „Extinderea sistemului de canalizare pe străzile Grigore Alexandrescu, Valea Bărbușii, Leculești și Parșenilor din ZUM Cazarmilor”.
Potrivit Art. 3 din Proiectul de HCL și în concordanță cu Art. 42 alin. 2 din Contractul de delegare nr. 10/3491/17.06.2024, redevența plătită de operatorul regional S.C. EDILUL CGA S.A. se recalculează în mod corespunzător atunci când bunurile din domeniul public date în concesiune suferă modificări valorice sau cantitative.
II. Date financiare și algoritm de calcul
· Valoarea activelor noi introduse în concesiune: 3.629.018,68 lei.
· Sursa de finanțare inițială: Fonduri mixte (POR 2014-2020 Axa 9, Credite interne, Venituri proprii) – înregistrate integral în patrimoniul public.
· Mecanismul de majorare: Conform legislației fiscale și contabile din România, rețelele publice de canalizare (încadrate în grupa 1.8.7. Conducte pentru canalizare, în afară de: 1.8.7.1. - conducte tehnologice pentru ape acide, au o durată normală de funcționare specificată prin Catalogul privind clasificarea și duratele normale de funcționare a mijloacelor fixe aprobat prin H.G. nr. 2139/2004 din 30 noiembrie 2004, cu modificarile si completarile ulterioare, respectiv cuprinsa intre 32 si 48 ani.
Amortizarea anuală a acestui activ se calculează linear, durata de amortizare in ani fiind de 32 ani, dupa cum urmeaza: Amortizare Anuală=Valoarea de Inventar (3.629.018,68 lei)/Durata Normală de Funcionare (32 ani)=3.629.018,68/32=113.406,83 lei
Această valoare a amortizării anuale calculate pentru noul activ constituie suma cu care se va majora valoarea totală anuală a redevenței datorate de operator către ADI APA CANAL MUSCEL / Municipiul Câmpulung.
III. Procedura de aplicare
1. Predarea activului: Comisia nominalizată prin dispoziție de primar semnează procesul-verbal de predare-primire către operator.
2. Calculul exact: Serviciul Economic din cadrul ADI APA CANAL MUSCEL împreună cu Direcția Economică și Fiscală vor stabili fișa de amortizare lunară a activului începând cu luna următoare preluării.
3. Actul Adițional: Suma rezultată din calcul va fi inclusă în Actul adițional la Contractul nr. 10/3491/17.06.2024.
Primar,
Elena – Valerica LASCONI

                     Director Executiv,                                                               Sef Serviciu,
Violeta IARCA                                                                 Tania POPA

